এ অবস্থায় এটি জানা জরুরি হয়ে দাঁড়িয়েছে যে, উত্তর কোরিয়ার পারমাণবিক সক্ষমতা আসলে কতখানি। এ বিষয়ে কথা বলেছেন স্ট্যানফোর্ড বিশ্ববিদ্যালয়ের সেন্টার ফর ইন্টারন্যাশনাল সিকিউরিটি অ্যান্ড কোঅপারেশন দলের সিনিয়র ফেলো সেইফ্রেড এস হেকার। তিনি বলেন, ‘২০০৪ সালে যখন আমি উত্তর কোরিয়ার পারমাণবিক গবেষণা সংক্রান্ত স্থাপনা পরিদর্শন করি, সেই সময় আমি উত্তর কোরিয়া যে পারমাণবিক বোমা প্রস্তুত করতে পারে- এমন কোন নিদর্শন পাই নি। তবে সাম্প্রতিককালে উত্তর কোরিয়ার পারমাণবিক কর্মকা- পরিদর্শন করতে গিয়ে এবং নানা তথ্য-উপাত্ত পর্যালোচনা করে এটি নিশ্চিতভাবে বলতে পারি যে, দেশটির পারমাণবিক সক্ষমতায় অভাবনীয় উন্নতি এসেছে। উত্তর কোরিয়া এখন পারমাণবিক কার্যক্রমে যথেষ্ট দক্ষতা রাখে’। ক্ষেপণাস্ত্র নিয়ে নানা পরীক্ষা নিরীক্ষার অভিজ্ঞতা এবং ১১ বছর ধরে চালিয়ে আসা আণবিক পরীক্ষার সমন্বয়ে যে দক্ষতা উত্তর কোরিয়া অর্জন করেছে তাতে এটা ¯পষ্ট প্রতীয়মান যে, দেশটি যে কোন সময় দক্ষিণ কোরিয়া বা জাপানকে পারমাণবিক হামলায় গুঁড়িয়ে দিতে পারে। তবে যুক্তরাষ্ট্রের মূল ভূখণ্ডে আঘাত হানার যে দাবি বর্তমানে উত্তর কোরিয়া করছে, তার সত্যতা নিয়ে সংশয় প্রকাশ করেন সেইফ্রেড। তবে তিনি উল্লেখ করেন, যদিও ভেবে নেয়া হয়, উত্তর কোরিয়া এখনো যুক্তরাষ্ট্রের মূল ভূখণ্ডে পারমাণবিক হামলা চালানোর সক্ষমতা অর্জন করতে পারে নি, তবুও বাস্তবতা হলো- যে পরিমাণ সক্ষমতা তারা অর্জন করেছে, সেটুকুই যুক্তরাষ্ট্রকে আতঙ্ককে নীল করে দেবার জন্যে যথেষ্ট। তিনি আরো বলেন, যুক্তরাষ্ট্রের ভূখণ্ডে আঘাত হানার সক্ষমতা অর্জনে উত্তর কোরিয়ার আরো দুই বছর লাগতে পারে।